DNA เผย Primetime จับมือ CTH เปิดตัวกล่อง “ZIPtv nano Primetime”
DNA เผย Primetime จับมือ CTH เปิดตัวกล่อง “ZIPtv nano Primetime"
17 ส.ค. 2558

นายกษิดิศ กลศาสตร์เสนี ประธานเจ้าหน้าที่บริหาร บริษัท ไพร์มไทม์ เอนเตอร์เทนเม้นต์ จำกัด ซึ่งเป็นบริษัทร่วมทุนที่ บริษัท ดีเอ็นเอ 2002 จำกัด (มหาชน) หรือ DNA) ถือหุ้นในสัดส่วน 75% เปิดเผยว่าบริษัทได้จับมือกับ CTH (ซีทีเอช) เปิดตัวกล่อง ZIPtv nano Primetime (ซิปทีวี นาโน ไพร์มไทม์) เพราะเล็งเห็นว่า CTH เป็นผู้นำธุรกิจเพย์ทีวีและเป็นเจ้าเดียวที่มีลิขสิทธิ์ให้ชมฟุตบอลพรีเมียร์ลีก ทาง Primetime จึงขอร่วมต้อนรับศึกฟุตบอลพรีเมียร์ลีกที่กำลังจะมาถึง
พร้อมให้ลูกค้าได้ชมหนังใหม่ หนังฮิต ซีรีส์ดังที่ส่งตรงมาจากฮอลลีวู้ดไว้ในกล่องนี้เพียงกล่องเดียว โดยลูกค้าสามารถรับชมบนทีวีระดับ FULL HD ได้โดยไม่จำเป็นต้องมีสายเคเบิลหรือจานดาวเทียมในการติดตั้ง ใช้เพียงอินเทอร์เน็ตก็สามารถรับชมได้ทันทีและยังพกพาไปรับชมในที่อื่นๆได้อีกด้วย ซึ่งเหมาะสำหรับลูกค้าที่มีพื้นที่ใช้สอยจำกัด เช่น พักอาศัยในคอนโดมิเนียม หรือลูกค้าที่ไม่สะดวกในการติดตั้งใดๆเพิ่มเติม
ทั้งนี้บริษัทได้เปิดตัวแพ็กเกจราคาพิเศษ 2,499 บาท จากราคาเต็ม 5,136 บาท เพื่อต้อนรับการเปิดฤดูกาล โดย กล่อง ZIPtv nano Primetime เริ่มวางจำหน่ายตั้งแต่วันที่ 1 ส.ค.558 ทาง www.lazada.co.th/primetime-promotion และร้าน DNA (ดีเอ็นเอ) ทุกสาขา
นายอเล็กแซนดรอ บิสชินี ประธานเจ้าหน้าที่ฝ่ายบริหาร บริษัท ลาซาด้า จำกัด (ประเทศไทย) กล่าวว่า กล่องนี้จะวางจำหน่ายผ่านช่องทางออนไลน์ทาง LAZADA เท่านั้น นอกจากนี้ยังมีโปรโมชั่นพิเศษสำหรับลูกค้า LAZADA ในสองเดือนแรกของการเปิดตัว เพียงซื้อสินค้าที่เข้าร่วมรายการในหมวดโมบาย คอมพิวเตอร์ และอิเล็กทรอนิคส์ ลูกค้าจะได้รับแพ็กเกจสำหรับการดูหนังออนไลน์ Movie Buffet 199 บาทจาก Primetime และ Full Package 299 บาท จาก CTH Everywhere ทันที